கேள்வி: எனாஸ் அல்-குல் - தொழில் வாழ்க்கை பற்றி விளக்கவும்.
பதில்: 2020 ஆம் ஆண்டில், எனாஸ் அல்-கோல் துணி, தோல், மரம் மற்றும் உலோகம் போன்ற மீளுருவாக்கம் கழிவுப் பொருட்களை மையமாகக் கொண்டு "இப்ரா வா சினாரா" (ஊசி மற்றும் நூல்) என்ற திட்டத்தை தொடங்கினார். இந்தத் திட்டத்தில் கேள்விக் குறைபாடு உள்ள இருவர் உட்பட ஐந்து பெண்கள் பணிபுரிந்தனர். இது ஆடை, பைகள் மற்றும் தளபாடங்கள் போன்ற பொருட்களை உற்பத்தி செய்தது. இந்த முயற்சி காசா பகுதியில் மிகவும் பரவலான கழிவு வகைகளாக துணி மற்றும் தோல் கழிவுகளை எடுத்துக்காட்டும் இவரது ஆராய்ச்சியை அடிப்படையாகக் கொண்டது. சமூகப் பட்டறைகள் மற்றும் பயிற்சி அமர்வுகள் மூலம் சுற்றுச்சூழல் விழிப்புணர்வு மற்றும் மீளுருவாக்கம் ஆகியவற்றை இவர் ஊக்குவித்தார். 2023 ஆம் ஆண்டில், கிராமப்புறங்களில் உள்ள பெண்களை இலக்காகக் கொண்ட கூடுதல் பயிற்சித் திட்டங்கள் மற்றும் சமூகக் கூட்டங்களை அறிமுகப்படுத்துவதன் மூலம் தனது மீளுருவாக்க முயற்சிகளை விரிவுபடுத்தினார். இந்தப் பயிலரங்குகளில் பங்கேற்பாளர்களுக்கு மறுசுழற்சி நுட்பங்கள் மற்றும் அதனுடன் தொடர்புடைய சுற்றுச்சூழல் நன்மைகள் குறித்து கற்பிக்கப்பட்டது. காசாவில் மட்டுப்படுத்தப்பட்ட மின்சாரம் கிடைப்பது போன்ற சவால்களை இவர் எதிர்கொண்டார். இதனால் தொடர்ந்து மின்சாரம் கிடைக்கும் நேரங்களில் மட்டுமே இவர் பணி புரிய வேண்டிய கட்டாயம் ஏற்பட்டது. அக்டோபர் 2023 இல் காசாவில் ஏற்பட்ட மோதலைத் தொடர்ந்து, மரம், கண்ணாடி மற்றும் தார்பாலின் போன்ற எளிய பொருட்களைப் பயன்படுத்தி சூரிய சக்தியில் இயங்கும் உப்புநீக்கும் சாதனத்தை எனாஸ் அல்-கோல் உருவாக்கினார். கான் யூனிசு உள்கட்டமைப்பு அழிக்கப்பட்டதால் ஏற்பட்ட சுத்தமான நீர் பற்றாக்குறையை நிவர்த்தி செய்து, கடல் நீரை குடி நீர் மாற்றுவதற்காக இந்த சாதனம் வடிவமைக்கப்பட்டுள்ளது. இவர் சூரிய சக்தியில் இயங்கும் சமையல் பத்திரத்தை உருவாக்கினார். மேலும் இடம்பெயர்ந்த நபர்களுக்கு உதவ மீளுருவாக்கம் செய்யப்பட்ட பொருட்களிலிருந்து பொருட்களை தொடர்ந்து தயாரித்தார். டிசம்பர் 2024 இல், பிபிசி உத்வேகமளிக்கும் 100 பெண்களின் பட்டில் இடம் பிடித்தார்.